Tina & Luka svetujeta #14 ~ Kako do idealnega partnerja na ona-on.com?

Tokrat ti bova na kratko predstavila spoznavne dogodke ona-on in zakaj se jih je nujno udeleževati.

Ona-on temelji na uporabi spletnega in mobilnega servisa ter na individualnih dogovorih za zmenke, naši spoznavni dogodki pa so kljub temu za marsikoga najboljši način, da naredi prehod iz spleta v realno druženje, pa tudi, da v kratkem času spozna več ljudi, s katerimi si je dopisoval/a na spletu.

Kakšne dogodke prirejamo?

Izobraževalni tečaji in veščine za samske

Ideja pri teh je, da se nečesa naučiš, zraven pa spoznavaš nove samske ljudi – to imamo ljudje radi, saj gre za prijetno s koristnim, v vsakem primeru pa osvojiš novo znanje, četudi se na posameznem dogodku ne najde pravi oz. prava zate.

Sem sodijo zelo priljubljeni plesni tečaji za samske (za soplesalce oz. soplesalke priskrbimo mi), kuharski tečaji, najrazličnejše delavnice in izobraževanja (fotografiranje, risanje, krajša izobraževalna potovanja ipd).

S spoznavnega vidika je tukaj najpomembneje, da vse skupaj poteka v skupini, ki se večkrat dobi in po vsakem terminu izobraževanja neredko zavije še na pijačo, kar pomeni več spontanih priložnosti za poznavanje, kjer marsikdaj preskoči iskrica.

Družabni dogodki do 200 ljudi

Sem sodijo obiski gledališča, kino predstav, pa tudi bowling turnirji, hitri zmenki, mize za 6, lokalni plesni večeri in druga manjša druženja, kjer se zbere od 50 pa do največ 200 udeležencev.

To so dokaj butični dogodki, kjer je veliko priložnosti, da spregovoriš z vsemi, ki ti padejo v oko, nekakšna klubska scena, torej.

Največji Zmenek na Slepo v S-LOVE-niji in Veliki spoznavni piknik

To sta največja letna dogodka, na katerega pride med 500 in 2.000 udeleženci. Največji Zmenek na Slepo v S-LOVE-niji je naša največja zabava, ki je izredna spoznavna priložnost, saj poskrbimo za vsak detajl in nešteto priložnosti, da spregovoriš z nasprotnim spolom, poudarek pa je na plesu, stoječi Spoznavalnici in sproščenemu ogovarjanju s pomočjo naših kupidov in kasneje zasebni pogovori ob dobri glasbi.

Kot vidiš, je spoznavnih priložnosti za samske na pretek, letno organiziramo med 60 in 80 dogodkov po večjih krajih v Sloveniji. Kadar boš pri volji, se le pogumno oglasi na katerem izmed njih, aktualne dogodke vedno lahko spremljaš tukaj.